CELEX: 32017R1756
Language: lv
Date: 2017-09-26 00:00:00
Title: Komisijas Īstenošanas regula (ES) 2017/1756 (2017. gada 26. septembris), ar kuru atceļ Regulu (ES) Nr. 1013/2010, ar ko paredz īstenošanas noteikumus attiecībā uz Savienības flotes politiku, kura noteikta Padomes Regulas (EK) Nr. 2371/2002 III nodaļā (Dokuments attiecas uz EEZ. )

27.9.2017   
            
            
               LV
            
            
               Eiropas Savienības Oficiālais Vēstnesis
            
            
               L 248/1
            
         KOMISIJAS ĪSTENOŠANAS REGULA (ES) 2017/1756
   (2017. gada 26. septembris),
   ar kuru atceļ Regulu (ES) Nr. 1013/2010, ar ko paredz īstenošanas noteikumus attiecībā uz Savienības flotes politiku, kura noteikta Padomes Regulas (EK) Nr. 2371/2002 III nodaļā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 11. decembra Regulu (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (1), un jo īpaši tās 23. panta 2. punktu,
   tā kā:
   
               (1)
            
            
               Pirms stājās spēkā Regula (ES) Nr. 1380/2013, zvejas kapacitātes koriģēšanu reglamentēja Padomes Regulas (EK) Nr. 2371/2002 (2) III nodaļa. Komisijas Regula (ES) Nr. 1013/2010 (3) noteica minētās nodaļas īstenošanas noteikumus attiecībā uz zvejas flotu robežlīmeņiem, kuģu iekļaušanas un izslēgšanas uzraudzību, datu vākšanu, informācijas apmaiņu un gada ziņojumu.
            
         
               (2)
            
            
               Regulu (EK) Nr. 2371/2002 atcēla ar Regulu (ES) Nr. 1380/2013, un zvejas kapacitātes koriģēšanu un pārvaldību tagad reglamentē Regulas (ES) Nr. 1380/2013 IV daļa. Konkrētāk, dalībvalstu maksimāli pieļaujamo zvejas kapacitāti tagad nosaka Regulas (ES) Nr. 1380/2013 II pielikums, bet noteikumi par gada ziņojumiem, kas dalībvalstīm jāiesūta, noteikumi par to, kā pārvaldāma kuģu iekļaušana valsts flotē un izslēgšana tās, un noteikumi par datu vākšanu un apmaiņu tagad ir izklāstīti attiecīgi Regulas (ES) Nr. 1380/2013 22., 23. un 24. pantā.
            
         
               (3)
            
            
               Tādējādi Regulas (ES) Nr. 1013/2010 noteikumi ir aizstāti ar Regulas (ES) Nr. 1380/2013 noteikumiem.
            
         
               (4)
            
            
               Lai [pienācīgi] īstenotu Regulas (ES) Nr. 1380/2013 23. pantu, tiesisko regulējumu, kurā šis pants ir piemērojams, ir lietderīgi atbrīvot no visiem novecojušajiem Regulas (ES) Nr. 1013/2010 noteikumiem.
            
         
               (5)
            
            
               Tāpēc Regula (ES) Nr. 1013/2010 būtu jāatceļ no Regulas (ES) Nr. 1380/2013 piemērošanas dienas.
            
         
               (6)
            
            
               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO REGULU.
   1. pants
   Atcelšana
   Regulu (ES) Nr. 1013/2010 atceļ no 2014. gada 1. janvāra.
   2. pants
   Šī regula stājas spēkā desmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 26. septembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 28.12.2013., 22. lpp.
   
   
      (2)  Padomes 2002. gada 20. decembra Regula (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (OV L 358, 31.12.2002., 59. lpp.).
   
      (3)  Komisijas 2010. gada 10. novembra Regula (ES) Nr. 1013/2010, ar ko paredz īstenošanas noteikumus attiecībā uz Savienības flotes politiku, kura noteikta Padomes Regulas (EK) Nr. 2371/2002 III nodaļā (OV L 293, 11.11.2010., 1. lpp.).